ரீட் அலாங்

முன்பு போலோ என்று அழைக்கப்பட்ட ரீட் அலாங் (Read Along), குழந்தைகளுக்காக கூகுள் உருவாக்கிய ஆண்ட்ராய்டு இயக்க முறைமைக்கான மொழிக் கற்றல் பயன்பாடாகும். இந்த பயன்பாடு மார்ச் 7,2019 இல் பிளே ஸ்டோரில் வெளியிடப்பட்டது. விளக்கப்பட்ட கதைகள் மூலம் குழந்தைகள் படிக்க கற்றுக்கொள்ள உதவும் தியா என்ற கதாபாத்திரம் இதில் இடம்பெற்றுள்ளது. ஆங்கிலம் மற்றும் இந்திய முக்கிய மொழிகளான இந்தி, பெங்காலி, தமிழ், தெலுங்கு, மராத்தி மற்றும் உருது மொழிகளையும், எசுப்பானியம், போர்த்துகீசியம் மற்றும் அரபு மொழி கற்கும் வசதி இதில் உள்ளது.

 தொழில்நுட்பம் 
இந்தச் செயலி உரையினைப் பேச்சாக மாற்றும் பேச்சு தொழில்நுட்பத்தைப் பயன்படுத்துகிறது. இந்த வசதியின் மூலம் தியா என்ற கதாபாத்திரம் கதையைப் படிக்கிறது. இது உரைக்கும் பயனரின் வாசிப்புக்கும் இடையிலான பொருத்தங்களை இயந்திர ரீதியாக அடையாளம் காட்டுகிறது. சோட்டா பீம் மற்றும் கதா கிட்ஸ் கதைகள் செப்டம்பர் 2019 இல் சேர்க்கப்பட்டன. ஏப்ரல் 2020 இல், பயன்பாட்டின் புதிய பதிப்பு வெளியிடப்பட்டது. செப்டம்பர் 2020 இல், மொழி விருப்பத்தில் அரபு மொழி சேர்க்கப்பட்டது. இதன் கணினிப் பதிப்பு ஆகஸ்ட் 2022 இல் தொடங்கப்பட்டது.

 மேற்கோள்கள் 

பகுப்பு:கூகுள் மென்பொருட்கள்
பகுப்பு:ஆண்ட்ராய்டு மென்பொருட்கள்
பகுப்பு:கல்விச் செயலிகள்